**Referat fra møte i FAU 11.03.2024**

Til stede: Grete F. Vestbø, Hilde Kalleklev Håland, Jeanette Tørresdal, Sandra Olsen Grinde, Susanne Eriksen, Anna Berg Nordtveit, Eldfrid Ørke Nes, Åse Skage, Linn Selvåg

Referent: Linn Selvåg

1. **Elevundersøkelsen**

Motivasjon og mestring har gått ned hos elevene på Straumen skule, slik som resultatet også viser i Tysvær og landet ellers. Årsaken kan ligge i samfunnskulturen og læringskulturen; det er viktig å stille krav, gjøre barna rustet til å møte motstand, og at foreldre følger opp lekser og andre læringsmål som blir gitt fra skolen. Økt fokus på fysiske lærebøker i skolen.

Det er ønskelig med to foreldremøter pr skoleår; et på høsten og et på våren. Her kan vi gjerne ha et tema (eks. skjermtid og aldersgrenser på sosiale media) og invitere relevante fagfolk som f.eks. helsesykepleier eller PPT. Møtene bør holdes som separate møter og ikke i sammenheng med andre arrangement.

1. **Kunstgressbanen**

Arbeidet med ny kunstgressbane på Straumen skule starter mandag 18. mars og skal være ferdig til bruk på 17. mai. Byggeplassen blir sikret, men gangveien langs gjerdet fra parkeringsplassen til skolen vil bli opprettholdt. Det vil være opphold fra store kjøretøy mellom kl 08:30 til kl 08:45 hver dag, og det vil være økt vakthold i friminuttene. Ønsker også å legge asfalt bak gymsalen, slik at dette kan bli ny sykkelparkering.

1. **Årsmøte i FAU**

FAU vi arrangere årsmøte 7. mai kl 19. I tillegg til å gjøre rede for aktiviteter og pengebruk ønsker vi å presentere nytt FAU, som på forhånd er blitt valgt i klassene. Kanskje vi også kan invitere foreldre til årets førsteklassinger? Videre kan agenda for møtet være å videreføre den gode «straumakulturen» inn i sommeren. Saker som kan tas opp i den forbindelse er natteravnordningen, åpning av kunstgressbanen og sandvollyballturnering. Bygdelaget blir invitert og 6. klasse står for servering.

1. **Referat fra møte i TKFU**
* Orientering fra skoleadministrasjonen ved Solfrid Thuestad: elevundersøkelsen som viser synkende motivasjon, men god trivsel i Tysvær skolene. Tysvær og Frakkagjerd ungdomsskole med i forskningsprosjekt ledet av UDIR om vurdering uten karakter i orden og oppførsel.
* Endret SFO ordning som trer i kraft ved godkjent vedtak i kommunestyret i april gjeldende fra 01.08.2024; må søke plass på SFO på nytt hvert år, og foreldre må på våren melde inn ferie for hele kommende skoleår. Ansatte i SFO skal være med på skolens planleggingsdager, slik at SFO da vil holde stengt.
* Frakkagjerd barneskole og Frakkagjerd ungdommsskole har fremmet sak med ønske om økt satsning på fysiske lærebøker. FAU på Frakkagjerd ungdommsole inviterte alle i FAU på alle barne- og ungdomsskoler i Tysvær til møte 15. februar. Hilde Kallekleiv Håland var til stede der.
1. **Nytt fra rektor**

Skolen vil ha et prosjekt om Lars Hertervig i vår, og det er ønskelig å avslutte dette prosjektet med en skoletur til Borgøy f.eks. i mai med aktiviteter og grilling av pølser. Grete sjekker priser hos Helgøy skyss. Er det mulig for FAU å søke midler til transport hos kommunen?